বাজেটৰ ৭২ ঘণ্টাৰ ভিতৰতে ২৫ টকা বাঢ়িছিল গেছৰ দাম। একেটা মাহতে আকৌ এবাৰ ঝটকা! আৰু ৫০ টকা বাঢ়িল গেছ চিলিণ্ডাৰৰ দামত। একেটা মাহতে গেছ চিলিণ্ডাৰত সৰ্মুঠ ৭৫ টকা বৃদ্ধিয়ে এতিয়া সাধাৰণ লোকৰৰ মূৰত ৰাম টাঙোন সোধাইছে।
সংবাদ সংস্থা এ এন আইৰ সূত্ৰৰ খবৰ অনুসৰি, কাইলৈ দুপৰীয়া ১২ বজাৰ পৰাই দেশ ৰাজধানীত ১৪.২ কেজি গেছ চিলিণ্ডাৰৰ দাম ৫০ টকা বাঢ়ি ৭৬৯ টকা হ'ব।
আচলতে গেছ চিলিণ্ডাৰ দাম বঢ়া কমা নিৰ্ভৰ কৰে তেল প্ৰতিষ্ঠানৰ মাহেকীয়া দৰদামৰ ওপৰত। আন্তৰ্জাতিক বজাৰত তেলৰ দাম, মুদ্ৰাৰ মূল্যৰ ওপৰত ভিত্তি কৰি এই দাম স্থিৰ কৰা হয়।
উল্লেখ্য যে, কেন্দ্ৰীয় চৰকাৰৰ নতুন নিয়ম অনুসৰি এতিয়াৰ পৰা প্ৰতিমাহে সলনি হোৱাৰ সম্ভাৱনা আছে এল পি জি চিলিণ্ডাৰৰ দাম।
